RAPORT DE INSPECŢIE

din  15.10.2014 cu privire la activitatea Centrului de Medicină Legală 
în domeniul transplantului

Întru realizarea prevederilor Legii nr. 42 din 06.03.2008 privind transplantul de organe, țesuturi şi celule umane, Capitolul II, articolul 6 (Agenţia stabileşte şi menţine un sistem de control al calităţii şi de testare a tuturor activităţilor de donare şi transplant. Organizează inspecţii ori de câte ori este necesar, dar nu mai rar de o dată pe an), Regulamentului privind organizarea şi funcţionarea Agenţiei de Transplant, aprobat prin Hotărîrea  de Guvern nr.386 din 14.05.2010 (Capitolul III, articolul 8, punctul 1), litera (f); punctul 3)), Planului da activitate al Agenţiei de Transplant pentru anul 2014, şi în scopul garantării calităţii şi siguranţei organelor, ţesuturilor şi celulelor, subsemnaţii: 

1. Grigore Romanciuc, vicedirector, Agenţia de Transplant,
2. Tatiana Țîmbalari, şef Direcţiei Transplantologie, din cadrul Agenţiei de Transplant,  

în prezenţa domnului Ion Cuvşinov, director Centrului de Medicină Legală (CML) au efectuat inspecția cu privire la activitatea instituției, autorizată pentru:

· Prelevare de pe donator cadaveric în stop cardiac şi respirator – cornee, os, valve, vase, piele, tendoane, ligamente, fascia-lată; 

· Transport de ţesuturi.

Evaluatorii au verificat modul în care Centrul menţine condiţiile de autorizare necesare pentru desfăşurarea activităţilor în domeniul transplantului, precum şi a asigurat înlăturarea deficienţelor înregistrate la momentul evaluării din octombrie 2013, conform prevederilor legale în vigoare și constată  următoarele:  

Centrul dispune de personal medical calificat implicat în activităţile de prelevare de ţesuturi de pe donator cadaveric (cornee, os, valve, vase, piele, tendoane, ligamente, fascia-lata). Coordonatorul de transplant Dl Valeri Savciuc a organizat instruirea personalului medical implicat în activităţile de prelevare de ţesuturi de pe donator cadaveric – 11 medici din Secția tanatologie întru executarea Ordinului MS nr.23 din 17.01.2014.

Conform convenţiei semnate de către CML şi IMSP Spitalul Clinic de Traumatologie şi Ortopedie, în activităţile de prelevare de ţesuturi este implicat şi personalul medical din Bancă de Ţesuturi Umane. 

Actualmente Centrul de Medicină Legală cu suportul Guvernului SUA este implicat în implementarea Programului internațional de standardizare ISO pentru perioada de 4 ani, care prevede pe viitor aplicarea normelor internaţionale a investigaţiilor, documentaţiei şi sistemului informaţional. 

Localul coordonatorului de transplant şi localul pentru primirea familiei se află în blocul administrativ şi este cabinetul şefului secţiei tanatologică. Birou de lucru a coordonatorului de transplant necesită să fie dotat cu mobilă reînnoită. 

A fost prezentată sala de prelevare de ţesuturi de pe donator cadaveric (secţia tanatologică, sală de necropsie nr.4), care necesită reparaţie capitală cu alocarea resurselor financiare din partea Ministerului Sănătăţii prevăzută pentru anul curent. Este preconizată reparație capitală și a întregului Centru de Medicină Legală.
Evaluatorii au verificat dotarea instituţiei cu aparatură şi echipamente medicale adecvate activităţii pentru care a fost acordată autorizarea. S-a constatat, că instituţia dispune de aparatajul necesar în volum suficient și a fost procurat utilaj nou.

Pe parcursul anului curent au fost înregistrate 2013 de cadavre, dintre care au fost  identificaţi şi evaluaţi numai 5 donatori potenţiali de ţesuturi, care ulterior au devenit efectivi. Numărul mic de donatori este lămurit prin următoarele motive: cauza morţii necunoscută, contraindicaţii medicale, vârsta înaintată,  refuzul din partea familiei şi a rudelor. 
Instituţia a obținut autorizație sanitară și a iniţiat activităţile de prelevare de cartilaj, menisc, fascii, nerv.
Evaluatorii au verificat respectarea procedurilor de înregistrare şi raportare al activităţilor în domeniul transplantului. Documentele privind activitatea coordonatorului de transplant sunt păstrate în dosarele conform nomenclatorului  dosarelor elaborat de către Agenţia de Transplant. Evidenţa, păstrarea şi arhivarea datelor a donatorilor potențiali se realizează şi în format electronic în SIA Transplant.

Instituţia posedă arhiva destinată stocării datelor privind activitatea de prelevare de ţesuturi de origine umană pentru un termen de 30 de ani conform legislaţiei în vigoare.
Concluzii:


1 – CML menţine condiţiile de autorizare necesare pentru desfăşurarea activităţilor în domeniul transplantului;

2 – Deficienţele înregistrate la momentul evaluării programată din 30.10.2013 au fost parţial înlăturate;

3 – La momentul actual în instituţie se desfăşoară activitatea de prelevare de țesuturi umane (cornee, os, tendoane, ligamente) cu scop terapeutic.
4 - Prelevare  de ţesuturi (valve, vase, piele) de la donator cadaveric, pentru care a fost acordată autorizarea, la moment nu se desfăşoară.
Recomandări:

1 – Pentru demararea activităţilor de prelevare de cartilaj, menisc, fascii, nerv este necesar ca CML să depună o cerere de autorizare şi documentele ce fac dovadă îndeplinirii criteriilor de autorizare; 
2 – Personalul medical implicat în activităţile de prelevare de ţesuturi de pe donator cadaveric necesită să fie instruit în continuare şi pregătit conform programelor de instruire specifice activităţilor;

3 – Evidenţa, păstrarea şi arhivarea datelor donatorilor de țesuturi umane necesită să fie continuată în format electronic în SIA Transplant; 

4 – Cu scopul bunei organizări al activităţilor de prelevare de ţesuturi umane în cadrul instituţiei în regim non-stop este necesar de a numi a doua persoană responsabilă în domeniul coordonării activităţilor date;
5 – Sală de prelevare de ţesuturi de pe donator în stop cardiac şi respirator necesită reparaţie capitală;

6 – Birou de lucru a coordonatorului de transplant necesită să fie dotat cu mobilă reînnoită;
7 – Colaborare activă în continuare cu IMSP Institutul de Medicină Urgentă pentru identificarea precoce a donatorilor potenţiali de organe și ţesuturi în cazurile medico-legale. 
Prezentul raport de inspecţie a fost întocmit în două exemplare, dintre care un exemplar se remite la instituţia medico-sanitară evaluată.
                                                                     

Evaluatori: 

1.  Grigore Romanciuc, vicedirector al Agenției de Transplant 

                                                                             Semnătura
2. Tatiana Țîmbalari, şef Direcţiei Transplantologie, din cadrul Agenţiei de Transplant,  

                                                                                      Semnătura

